ગુજરાત વિધાનસભાની ચૂંટણીમાં કોંગ્રેસના ત્રણ ધારાસભ્યાને બરતરફ કરવામાં આવ્યા છે. જેમાંથી બે ધારાસભ્યોને વિધાનસભામાં ત્રણ વર્ષ માટે અને એક ધારાસભ્યને એક વર્ષ માટે સસ્પેન્ડ કરવામાં આવ્યા છે. વળી આ ત્રણેયની વિધાનસભા સંકુલમાં પ્રવેશ અંગે પણ બંધી ફરમાવી છે. ઉલ્લેખનીય છે કે ભાજપના ધારાસભ્યોના વાકબાણ અને કોંગ્રેસના ધારાસભ્યોના હાથ ચાલવાથી વિધાનસભાની ગરિમા લાજે તેવી આ ઘટના બુધવારે ગુજરાત વિધાનસભામાં બની છે. જો કે ત્રણ વર્ષ અને એક વર્ષ સુધી સસ્પેન્ડ કરવા પાછળ 23મી માર્ચે ગુજરાત વિધાનસભામાં યોજાનારી રાજ્યસભાની ચૂંટણી પણ જવાબદાર છે તેવો ધીમો સ્વર વિધાનસભા સંકુલમાં ઊભો થયો છે. ઉલ્લેખનીય છે કે રાજ્યસભાની ચૂંટણીમાં આ સસ્પેન્ડેડ અને સંકુલથી પ્રવેશ બંધી કરાયેલા ત્રણ ધારાસભ્યાને મતદાન કરવા દેવામાં આવશે કે કેમ તે મોટો સવાલ છે.